CELEX: 32007D0870
Language: et
Date: 2007-12-21 00:00:00
Title: 2007/870/EÜ: Komisjoni otsus, 21. detsember 2007 , millega kiidetakse heaks 2008. aasta kavad metssigadel esineva sigade katku likvideerimiseks ning metssigade ja seakasvatusettevõtetes peetavate sigade erakorraliseks vaktsineerimiseks nimetatud haiguse vastu Rumeenias (teatavaks tehtud numbri K(2007) 6699 all)

22.12.2007   
            
            
               ET
            
            
               Euroopa Liidu Teataja
            
            
               L 340/105
            
         
      KOMISJONI OTSUS,
   21. detsember 2007,
   millega kiidetakse heaks 2008. aasta kavad metssigadel esineva sigade katku likvideerimiseks ning metssigade ja seakasvatusettevõtetes peetavate sigade erakorraliseks vaktsineerimiseks nimetatud haiguse vastu Rumeenias
   (teatavaks tehtud numbri K(2007) 6699 all)
   (Ainult rumeeniakeelne tekst on autentne)
   (2007/870/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Bulgaaria ja Rumeenia ühinemislepingut, eriti selle artikli 4 lõiget 3,
   võttes arvesse Bulgaaria ja Rumeenia ühinemisakti, eriti selle artiklit 42,
   võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eriti selle artikli 16 lõike 1 teist lõiku, artikli 19 lõike 3 teist lõiku ja artikli 20 lõike 2 neljandat lõiku,
   ning arvestades järgmist:
   
               (1)
            
            
               Direktiiviga 2001/89/EÜ on kehtestatud ühenduse miinimummeetmed sigade katku tõrjeks. Kõnealused meetmed sisaldavad sätet, mille kohaselt liikmesriigid peavad pärast seda, kui on kinnitatud esmane sigade katku juhtum metssigadel, esitama komisjonile nimetatud haiguse likvideerimise kava. Nende meetmetega nähakse ette ka metssigade ja seakasvatusettevõtetes peetavate sigade erakorraline vaktsineerimine.
            
         
               (2)
            
            
               Rumeenia on käivitanud metssigadel esineva sigade katku seire- ja tõrjeprogrammi kogu selle liikmesriigi territooriumil. Programm alles kestab.
            
         
               (3)
            
            
               Sigade katku vastu võitlemise ühe meetmena võeti vastu komisjoni 23. novembri 2006. aasta otsus 2006/802/EÜ, millega kiidetakse heaks kavad metssigadel esineva sigade katku likvideerimiseks ning metssigade ja seakasvatusettevõtetes peetavate sigade erakorraliseks vaktsineerimiseks nimetatud haiguse vastu Rumeenias. (2) Otsust 2006/802/EÜ kohaldatakse kuni 31. detsembrini 2007.
            
         
               (4)
            
            
               Rumeenias on sigade katku esinenud nii metssigadel kui ka seakasvatusettevõtetes peetavatel sigadel.
            
         
               (5)
            
            
               Rumeenia esitas 29. novembril 2007 komisjonile heakskiitmiseks 2008. aasta muudetud kava metssigadel esineva sigade katku likvideerimiseks ja 2008. aasta kava metssigade erakorraliseks vaktsineerimiseks sigade katku vastu kogu Rumeenia territooriumil.
            
         
               (6)
            
            
               Lisaks sellele esitas Rumeenia 29. novembril 2007 komisjonile 2008. aasta muudetud kava suurtes seakasvatusettevõtetes peetavate sigade erakorraliseks vaktsineerimiseks markervaktsiiniga ning väiksemates seakasvatusettevõtetes peetavate sigade erakorraliseks vaktsineerimiseks tavalise nõrgestatud elusvaktsiiniga.
            
         
               (7)
            
            
               Komisjon on Rumeenia esitatud kavad läbi vaadanud ja tunnistanud need direktiivi 2001/89/EÜ nõuetele vastavateks. Seepärast tuleks need heaks kiita.
            
         
               (8)
            
            
               Rumeenia peab loomade tervist silmas pidades tagama kõnealustes kavades sätestatud meetmete tulemusliku rakendamise.
            
         
               (9)
            
            
               Komisjoni 14. novembri 2006. aasta otsus 2006/779/EÜ loomatervishoiualaste tõrjemeetmete kohta seoses sigade klassikalise katkuga Rumeenias (3) võeti vastu seetõttu, et Rumeenia territooriumil esineb sigade katk endeemiliselt.
            
         
               (10)
            
            
               Otsuses 2006/779/EÜ sätestatud meetmetega keelatakse muu hulgas sealiha, sealihatoodete ning sealiha sisaldavate toodete ja valmististe lähetamine Rumeeniast teistesse liikmesriikidesse. Sel eesmärgil peavad nimetatud liha ja tooted kandma erimärgistust. Samuti on asjakohane kanda samasugune märgistus värskele lihale, mis on saadud käesoleva otsusega ettenähtud erakorralise vaktsineerimise käigus vaktsineeritud sigadelt ning kehtestada sätted sellise liha turuleviimise kohta.
            
         
               (11)
            
            
               Käesolevas otsuses sätestatud meetmed tuleks heaks kiita kui üleminekumeetmed, mida kohaldatakse kuni 31. detsembrini 2008.
            
         
               (12)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Metssigadel esineva sigade katku likvideerimise kava
   Kiidetakse heaks 29. novembril 2007 Rumeenia poolt komisjonile esitatud kava metssigadel esineva sigade katku likvideerimiseks lisa punktis 1 sätestatud piirkonnas.
   Artikkel 2
   Kava metssigade erakorraliseks vaktsineerimiseks sigade katku vastu
   Kiidetakse heaks 29. novembril 2007 Rumeenia poolt komisjonile esitatud kava metssigade erakorraliseks vaktsineerimiseks sigade katku vastu lisa punktis 2 sätestatud piirkonnas.
   Artikkel 3
   Kava seakasvatusettevõtetes peetavate sigade erakorraliseks vaktsineerimiseks sigade katku vastu markervaktsiiniga
   Kiidetakse heaks 29. novembril 2007 Rumeenia poolt komisjonile esitatud kava seakasvatusettevõtetes peetavate sigade erakorraliseks vaktsineerimiseks sigade katku vastu markervaktsiiniga lisa punktis 3 sätestatud piirkonnas.
   Artikkel 4
   Kava seakasvatusettevõtetes peetavate sigade erakorraliseks vaktsineerimiseks klassikalise katku vastu tavalise nõrgestatud elusvaktsiiniga
   Kiidetakse heaks 29. novembril 2007 Rumeenia poolt komisjonile esitatud kava seakasvatusettevõtetes peetavate sigade erakorraliseks vaktsineerimiseks sigade katku vastu tavalise nõrgestatud elusvaktsiiniga lisa punktis 4 sätestatud piirkonnas.
   Artikkel 5
   Rumeenia kohustused seoses sealihaga
   Rumeenia tagab, et sealiha, mis on saadud sigadelt,
   
               a)
            
            
               keda on vaktsineeritud markervaktsiiniga vastavalt käesoleva otsuse artiklile 3, turustatakse üksnes siseriiklikul turul ja ei lähetata teistesse liikmesriikidesse;
            
         
               b)
            
            
               keda on vaktsineeritud vastavalt käesoleva otsuse artiklitele 3 ja 4, kannaks spetsiaalset tervisemärki või eraldusmärgistust, mida ei saa segamini ajada otsuse 2006/779/EÜ artiklis 4 osutatud ühenduse templiga;
            
         
               c)
            
            
               keda on vaktsineeritud tavalise nõrgestatud elusvaktsiiniga vastavalt artiklile 4, kasutatakse üksnes koduseks isiklikuks tarbimiseks ning ei lähetata teistesse liikmesriikidesse.
            
         Artikkel 6
   Rumeenia teavitamiskohustused
   Rumeenia tagab, et komisjonile ja liikmesriikidele esitatakse igakuiselt aruanne artiklites 3 ja 4 sätestatud sigade erakorralise vaktsineerimise kavade rakendamise kohta, mis sisaldab iga piirkonna kohta vähemalt järgmisi andmeid:
   
               a)
            
            
               ettevõtete koguarv ja igasse kategooriasse kuuluvate sigade koguarv vastavalt likvideerimiskavas sätestatule;
            
         
               b)
            
            
               iga ettevõtte kategooria kohta selliste ettevõtete arv, kus on läbi viidud vaktsineerimine ja vaktsineeritud sigade arv nii konkreetses kuus kui ka kokku;
            
         
               c)
            
            
               kasutatud erinevate vaktsiinide dooside arv konkreetses kuus ja kokku;
            
         
               d)
            
            
               vaktsineerimise kontrollimiseks korraldatud kontrolltestide arv konkreetses kuus ja kokku ning nimetatud testide tulemused.
            
         Artikkel 7
   Järgimismeetmed, mida Rumeenia peab võtma
   Rumeenia võtab käesoleva otsuse täitmiseks vajalikud meetmed ning avaldab need. Ta teavitab komisjoni nendest viivitamata.
   Artikkel 8
   Kohaldatavus
   Käesolevat otsust kohaldatakse 1. jaanuarist 2008 kuni 31. detsembrini 2008.
   Artikkel 9
   Adressaat
   Käesolev otsus on adresseeritud Rumeeniale.
   
      Brüssel, 21. detsember 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 316, 1.12.2001, lk 5. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (2)  ELT L 329, 25.11.2006, lk 34. Otsust on viimati muudetud otsusega 2007/625/EÜ (ELT L 253, 28.9.2007, lk 44).
   
      (3)  ELT L 314, 15.11.2006, lk 48. Otsust on muudetud otsusega 2007/630/EÜ (ELT L 255, 29.9.2007, lk 44).
   
      LISA
      1.   Piirkonnad, kus tuleb rakendada metssigadel esineva sigade katku likvideerimise kava:
      kogu Rumeenia territoorium.
      2.   Piirkonnad, kus tuleb rakendada kava metssigade erakorraliseks vaktsineerimiseks sigade katku vastu:
      kogu Rumeenia territoorium.
      3.   Piirkonnad, kus tuleb rakendada kava seakasvatusettevõtetes peetavate sigade erakorraliseks vaktsineerimiseks sigade katku vastu markervaktsiiniga:
      kogu Rumeenia territoorium.
      4.   Piirkonnad, kus tuleb rakendada kava seakasvatusettevõtetes peetavate sigade erakorraliseks vaktsineerimiseks sigade katku vastu tavalise nõrgestatud elusvaktsiiniga:
      kogu Rumeenia territoorium.